**201203**

**Эми Кармичел. Екіншісі**

***«Әсемдік өткінші, алдамшы сұлулық та,***

***Тәңір Иені қастерлейтін әйел лайық мадаққа.»***

***(Нақыл сөздер 31:30)***

Ол өзінің «Тамырлар» кітабында: «Мәселе – біз, өзіміздің өмір жолымызды жалғыз дұрыс жол деп ойлайтынымызда емес, дәл осы өмір салтымыз біз үшін арналғанына сенімді болғанымызда..» - деп жазады. Ол, біреумен немесе біреу үшін мінажат ете тұра, онымен дөрекі сөйлесіп, әрі қатыгездікпен қарау – дұрыс емес деп сенді. Ол былай деп жазды: «Бірақ сіз бір адамға кек сақтай тұра немесе ол туралы басқа бір адамға жағымсыз нәрселер айта тұра, сол адаммен бірге немесе ол үшін қалайша мінажат ете аласыз? Бұл мүмкін емес». «Донавур» миссионерлер үйінің асханасында келесі ұран ілінді: «Біздің арамызда жоқ адамдар - әрқашан біздің үстелден қорған тапсын!».

Сонымен қатар, бұл ұлы әйелдің өмірі нәзіктікпен ерекшеленді, бірақ әлсіздікті білдіретін нәзіктікпен емес. Ол барқыт қолғаптағы темір жұдырық болатын. Бір күні, ол айқайлап, ашуланған адамдар тобының арасынан өтіп, жасөспірім қызды ғибадатханадағы жезөкшелік әрекетінен құтқара алды және сонымен қатар, қатты ауырып жатқан балаға қарай отырып, көз жасын жасыра алмады.

1951 жылы 18 қаңтарда, 84 жасында, ұзақ науқастан кейін, Эми Кармичел Құдайдың жанына кетті. Тамаринд ағашының астында, қабіріне үндіс тілінде «AMMAI» (әдетте аналардың қабіріне қойылатын жазу) - деген жалғыз сөзден тұратын жазу қойылды. Сол қабірде - жер бетінде өмір сүретін кез-келген әйел сияқты қасиетті болған әйелдің сүйектері бар.

Эми Кармичелдің өмірі туралы оқығанда, менде: «Бұл әйел қараңғы аспанды шарлап өткен метеор сияқты - өздігінен жанып, ешқашан қайталанбайтын нәрсе сияқты болды ма екен? Өздерін Құдайға бағыштауға дайын және адамдар үшін ешқандай себептерсіз азап шегуге дайын басқа да адамдар бар ма?» - деген сұрақ туды.

Ирландиялық қызды Үндістанға баруға шақырған Құдай - бүгінде көптеген әйелдерді Оған қызмет етуге шақырмайды деп сенуден бас тартамын. Мүмкін сіз солардың бірісіз.